สายตรงจากต่างแดน 11/08/62
ระทึกขวัญ กรณีเกิด เหตุคนร้ายใช้ปืนไรเฟิล กราดยิงผู้คน ในบาร์ชื่อ Ned Peppers ซึ่งตั้งอยู่บนถนน East Fifth Street ในย่านโอเรกอน ดิสทริคท์ เมืองเดย์ตัน รัฐโอไฮโอ ย่านประวัติศาสตร์และมีสถานบันเทิงหลายแห่งตั้งอยู่ มีผู้เสียชีวิต 9 ราย บาดเจ็บ 27 ราย และผู้ก่อเหตุถูกตำรวจยิงเสียชีวิตในที่เกิดเหตุ,ส่วน นิพนธ์ เพ็ชรพรประภาส กสญ. ณ นครนิวยอร์ก รีบตรวจสอบทันทีเนื่องจากพื้นที่อยู่ในอาณารับผิดชอบของ สกญ. ณ นครนิวยอร์ก โล่งใจที่ นงเยาว์ พักตร์เจียม เจ้าของร้าน Thai 9 ตั้งอยู่ถนนสายเดียวกันและอยู่ใกล้กับบาร์ Ned Peppers ที่เกิดเหตุมีพนักงานคนไทย ทำงานอยู่ 10 คน แจ้งว่าโชคดีปิดร้านเมื่อเวลา 22.00 น. ก่อนจะเกิดเหตุการณ์ คนไทยในร้านทุกคนปลอดภัย,ข่าวเศร้า สุชา ศิรเศรษฐบุตร สูญเสียคุณแม่ เจตนา อัมมวรรธน์ บุคคลที่คนไทยในนิวยอร์กรักและเคารพจำนวนมาก จากไปแล้วด้วยอาการสงบสมพงษ์ ศิรเศรษฐบุตร นายกสมาคมทักษิณนิวยอร์กและ วิชัย ชลาลัยวัลย์ เป็นเจ้าภาพสวดอภิธรรมศพไปแล้วที่ Gerard J. Neufeld funeral home ควีนส์ นิวยอร์ก มีผู้ไปร่วมไว้อาลัยจำนวนมาก,ช่วงนี้ นักวิชาการสาขาโบราณคดีจากเมืองไทย เดินทางไปเยือน สถาบันสมิธโซเนียน กรุงวอชิงตัน ดี.ซี. หลายคณะ และได้รับการต้อนรับอย่างดีจาก ดร.พอล เทย์เลอร์ ผอ.แผนกโบราณคดี ฝ่ายภาคพื้นเอเชียของสถาบันฯ และ วิชัย มะลิกุล จิตรกรกีฏวิทยาวาดภาพวิทยาศาสตร์,อาจารย์ ที่ไปดูงานมี อ.ประอร ศิลาพันธุ์ และ ดร.ผุสดี รอดเจริญ มาดูงานเกี่ยวกับการจัดเก็บ ควบคุมอุณหภูมิกับสิ่งของการอนุรักษ์วัตถุโบราณโดยมี ดร.เศรษฐพันธ์ กระจ่างวงษ์ อัครราชทูตที่ปรึกษา สนง.วิทยาศาสตร์ สอท. ณ กรุงวอชิงตัน ดี.ซี. ประสานงาน,อีกคนที่เพิ่งไปถึงกรุงวอชิงตัน ดี.ซี. ศุภมาส สนิทวงศ์ อดีต ผอ.นิทรรศการศิลป์แผ่นดิน ไปเรียนปริญญาเอก ทางโบราณคดีที่มหาวิทยาลัยอเมริกัน,งานถวายพระพรชัยมงคล เนื่องในวันเฉลิมพระชนมพรรษา พระบาท สมเด็จพระวชิรเกล้าเจ้าอยู่หัว ที่เมืองเวอร์นอน รัฐแคลิฟอร์เนีย เทอรี่ โอไบร์อัน ประธาน กก.บ.โอเวอร์ฮิลล์ฟาร์ม ภายใต้ บ.เบลลิซิโอ ฟู้ดส์ จำกัด กิจการใน บ.ซีพีเอฟ สหรัฐฯ นำผู้บริหารและพนักงานชาวไทยและอเมริกัน ไปร่วมงานกันอย่างพร้อมเพรียง,วันก่อน นงเยาว์ วรานนท์ ผอ.ศูนย์ส่งเสริมสุขภาพชุมชน และ ขนิษฐา เพอร์โรด้า นายกสมาคมไทยแห่งแคลิฟอร์เนียภาคใต้ เข้าหารือกับ มังกร ประทุมแก้ว กสญ. ณ นครลอสแอนเจลิส เกี่ยวกับการสนับสนุนชุมชนไทย จัดแสดงละครเรื่อง TALES FROM MOUNT SUMERU : THE GOLDEN PEACOCK โดยนักแสดงคณะ มันตราสยาม ซึ่งเคยแสดงเมื่อ 10 ปีที่แล้ว ที่ Ford Ampai theater 24 ส.ค.นี้,ออสเตรเลีย,วันนี้ 13.00 น. นันทนา ศิวะเกื้อ ออท. ณ กรุงแคนเบอร์รา กับสถานกงสุลไทยในบริสเบน ร่วมกันจัดงานสัมมนาเรื่องเกี่ยวกับความรุนแรงในครอบครัวคนไทยในต่างแดน ที่ วัดสังฆรัตนาราม ที่โกลด์โคสต์ส่วนที่ บริสเบน วันที่ 18 ส.ค. 13.00 น. ที่ วัดไทยพุทธารามแจ้งข่าวให้ชาวไทยใน รัฐควีนส์แลนด์ ทราบกัน,วันก่อน จักรกฤดิ กระจายวงศ์ กสญ. ณ นครซิดนีย์ พร้อมด้วยภรรยาได้รับเชิญไปร่วมงานเลี้ยงรับรอง Consular Corps by the Governor ที่ Government House โดยมี มาร์กาเร็ต บีซเลย์ ผู้สำเร็จราชการแทนพระองค์ สมเด็จพระราชินีนาถอลิซาเบธที่ 2 เป็นเจ้าภาพในงาน,ทำงานเพื่อสังคม มาร์โก้ มะลิวงษ์ นายกสมาคมร้านอาหารไทยในรัฐนิวเซาท์เวลส์ และเจ้าของบริษัท ducation-centresydney วางแผนงานเตรียมผลิต เชฟไทย ให้กระจายตามร้านอาหารในออสเตรเลีย ที่กำลังขาดแคลนจำนวนมากในขณะนี้,เยอรมนี,วัดไทย มิวนิก ขอเชิญพี่น้องชาวไทยร่วมทำบุญถวายพระพรเพื่อน้อมเป็นพระราชกุศลแด่ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันนี้เริ่ม 10.30 น. ตักบาตร พระสงฆ์เจริญพุทธมนต์ธรรมจักร ถวายผ้าป่าร่วมร้องเพลงสรรเสริญพระบารมี สอบถามคุณตุ่ม 0806 5642ส่วนที่ วัดพุทธาราม เบอร์ลิน จัดงานฯ เวลา 10.00 น. ตักบาตร บวชชีพราหมณ์ ถวายเป็นพระราชกุศล เจริญจิตตภาวนา พระโสภณพุทธวิเทศ บอกบุญมา,งาน อะเมซิ่งไทยฟู้ด ตลาดนัดสินค้าไทย แสดงศิลปวัฒนธรรมไทย ศิลปินนักร้อง โอวายเอม หมอลำ กร ภูฟ้า วันนี้ เริ่ม 10.00 น. สถานที่ Liebenburger Str. 38.66640 Namborn Halle,มิสเตอร์แบล็ก,thaioversea2@gmail.com, 
ระทึกขวัญ กรณีเกิด เหตุคนร้ายใช้ปืนไรเฟิล กราดยิงผู้คน ในบาร์ชื่อ Ned Peppers ซึ่งตั้งอยู่บนถนน East Fifth Street ในย่านโอเรกอน
นิวยอร์ก,สถาบันสมิธโซเนียน,วิชัย มะลิกุล,จักรกฤดิ กระจายวงศ์,ร้านอาหารไทย,สายตรงจากต่างแดน,มิสเตอร์แบล็ก